0086.xml
ایشین گیمز مینز والی بال،پاکستان نے سعودی عرب کو ہرا کر 11 ویں پوزیشن حاصل کر لی
انچیون ۔ یکم اکتوبر (اے پی پی) سترہویں ایشین گیمز مینز والی بال ٹورنامنٹ میں پاکستان نے سعودی عرب کو شکست دے کر 11 ویں پوزیشن حاصل کر لی۔ جنوبی کوریا میں جاری میگا گیمز مینز والی بال ایونٹ میں بدھ کو کھیلے گئے گیارہویں پوزیشن کے میچ میں پاکستان کا مقابلہ سعودی عرب سے تھا، پاکستانی ٹیم نے انتہائی شاندار کھیل پیش کرتے ہوئے حریف سعودی عرب کو 3-0 سیٹس سے زیر کر کے گیارہویں پوزیشن حاصل کی۔ فاتح ٹیم کی جیت کا سکور 29-27، 25-17 اور 25-16 رہا۔ ترکمانستان کی ٹیم تیرہویں اور ہانگ کانگ کی ٹیم پندرہویں نمبر پر رہی۔
APP
01.10.14
0086p.xml
پاکستان نے والی بال میں سعودی عرب کو شکست دیدی
انچیون (سپورٹس رپورٹر) ایشئین گیمز 2014ء کے بارہویں روز بھی پاکستانی کھلاڑیوں کی کارکردگی سوالیہ نشان بنی رہی۔ والی بال کے درجہ بندی میچ میں پاکستان نے سعودی عرب کی ٹیم کو تین صفر سے شکست دیکر 11 ویں پوزیشن اپنے نام کی۔ تائیکوانڈو میں ارشد 5-14 سے ہارگئے۔ رگبی میںپاکستانی ٹیم فلپائن کے خلاف 59-0 جبکہ ملائیشیا کے خلاف 36-0 سے ہاری۔ ٹیبل ٹینس میں محمد رمیز ایران کے نوشاد کے ہاتھوں چار صفر سے ہار گئے۔ عاصم قریشی چائینز تائپے کے کھلاڑی کے ہاتھوں چار صفر سے مات کھا گئے۔
nawa-e-waqt
02.10.14